Ο **Παναγιώτης Λιαδέλης** (Βόλος, 7 Δεκεμβρίου 1974) είναι Έλληνας επαγγελματίας πρώην διεθνής καλαθοσφαιριστής. Έχει ύψος 194εκ και είχε την ευχέρεια να αγωνίζεται τόσο ως πλέι μέικερ όσο και ως σούτινγκ γκαρντ και υπήρξε ένας από τους πιο ταλαντούχους Έλληνες σκόρερ.

Καριέρα
-------

Ο Παναγιώτης Λιαδέλης γεννήθηκε στο Βόλο, ωστόσο βρέθηκε από πολύ μικρός στη Θεσσαλονίκη προκειμένου να υπογράψει το πρώτο του επαγγελματικό συμβόλαιο με τον Άρη Θεσσαλονίκης, στον οποίο παρέμεινε για επτά χρόνια έχοντας καταφέρει να κατακτήσει ένα Κύπελλο Κόρατς (1997) καθώς επίσης και ένα Κύπελλο Ελλάδας (1998). Στον τελικό του Κυπέλλου του 1998 πραγματοποίησε εξαιρετική εμφάνιση με αποτέλεσμα να ανακηρυχθεί MVP του παιχνιδιού.

Το 2000 αποφάσισε να αποχωρήσει από τον Άρη Θεσσαλονίκης και να μεταγραφεί στον ΠΑΟΚ, ομάδα επίσης της Θεσσαλονίκης, στον οποίο παρέμεινε για ενάμιση χρόνο, χωρίς ωστόσο να καταφέρει να κατακτήσει κάποιο τίτλο. Τον Ιανουάριο του 2002, ο Λιαδέλης ταξίδεψε στη Ρωσία για λογαριασμό της Ούραλ Γκρέιτ, στην οποία παρέμεινε μέχρι το τέλος της αγωνιστικής περιόδου 2001-02 και κατέκτησε το εγχώριο πρωτάθλημα.

Μετά το πέρασμά του από τη ρωσική Ουράλ Γκρέιτ Περμ, ο Λιαδέλης αποφάσισε να επιστρέψει στην Ελλάδα. Κατά το ξεκίνημα της περιόδου 2002-03, ο Λιαδέλης αγωνίστηκε με τη φανέλα του Μακεδονικού, ωστόσο στα μέσα περίπου της σεζόν αποφάσισε να αφήσει για ακόμα μια φορά την Ελλάδα και να συνεχίσει την επαγγελματική του καριέρα στην ισπανική Βαλένθια.

Το καλοκαίρι του 2003, ο Λιαδέλης επέστρεψε και πάλι στην Ελλάδα για λογαριασμό του Ολυμπιακού Πειραιώς. Τον Γενάρη του 2004 κατέγραψε μία από τις κορυφαίες εμφανίσεις Έλληνα στην ιστορία της Ευρωλίγκα αφού σε 34 λεπτά συμμετοχής είχε 33 πόντους με 6/6 δίποντα, 3/3 τρίποντα, 12/13 βολές, 2 ασίστ και 1 κλέψιμο, κόντρα στην Βαλένθια. Μετά από ένα χρόνο άφησε τον Πειραιά και ταξίδεψε στην Πάτρα προκειμένου να μεταγραφεί στην τοπική ομάδα του Απόλλωνα.

Την τριετία 2006-09 αγωνίστηκε με την Ουκρανική Αζοβμάς Μαριουπόλ, με την οποία μάλιστα κατάφερε να κατακτήσει αρκετούς εγχώριους τίτλους. Συγκεκριμένα, ο Λιαδέλης κατέκτησε με την Αζοβμάς τρία πρωταθλήματα Ουκρανίας (2007, 2008, 2009) αλλά και δύο Κύπελλα (2008, 2009).

Μετά το τέλος της περιόδου 2008-09, ο Λιαδέλης αποφάσισε να τερματίσει την καριέρα του, ωστόσο τον Οκτώβριο του 2013 επέστρεψε στην ενεργό δράση για λογαριασμό της Ανάληψης Βόλου, στην οποία αγωνίστηκε για ένα χρόνο, στο πρωτάθλημα της ΕΣΚΑΘ.

Εθνική ομάδα
------------

Ο Παναγιώτης Λιαδέλης έχει πραγματοποιήσει αρκετές συμμετοχές με την ελληνική Εθνική ομάδα μπάσκετ τόσο σε επίπεδο νέων όσο και σε επίπεδο ανδρών, καθώς ήταν διεθνής από το 1996 και μέχρι το 2002. Με το εθνόσημο ανδρών πραγματοποίησε 25 συμμετοχές με 190 πόντους (μ.ο: 7.60), ενώ με τις ελπίδες μέτρησε 46 αγώνες με 789 πόντους (μ.ο: 1715).

Τίτλοι
------

### Συλλογικοί

#### Άρης Θεσσαλονίκης

* Κύπελλο Κόρατς: (1997)
* Κύπελλο Ελλάδας: (1998)

#### Ούραλ Γκρέιτ

* Πρωτάθλημα Ρωσίας: (2002)

#### Αζοβμάς Μαριουπόλ

* 3x Πρωταθλήματα Ουκρανίας: (2007, 2008, 2009)
* 3x Κύπελλο Ουκρανίας: (2006, 2008, 2009)

### Ατομικοί

* MVP τελικού Κυπέλλου Ελλάδας: (1998)
* Πρώτος σκόρερ τελικού Κυπέλλου Ελλάδας: (1998)
* Μέλος της δεύτερη καλύτερης πεντάδας της Ευρωλίγκα: (2001)
* 4x Ελληνικό All-Star Game: (1996 (II), 1997, 1999, 2004)
* 2x MVP της αγωνιστικής στην Ευρωλίγκα: (1η αγωνιστική, 2000/01), (9η αγωνιστική, 2003/04)

Πηγές
-----

* "Μπαμ" με Λιαδέλη η Ανάληψη Βόλου
* Επιστρέφει στη δράση ο Λιαδέλης
* Ο Σπανούλης έγινε ο 3ος σκόρερ στην ιστορία της Α1 μπάσκετ

Εξωτερικοί σύνδεσμοι
--------------------

* Παναγιώτης Λιαδέλης, στατιστικά στοιχεία αθλητή στον επίσημο ιστότοπο της Ελληνικής Ομοσπονδίας Καλαθοσφαίρισης (Ελληνικά).
* Panagiotis Liadelis, στατιστικά στοιχεία αθλητή στον επίσημο ιστότοπο της Euroleague Basketball (Αγγλικά).

Παραπομπές
----------

1. ↑  «Παναγιώτης Λιαδέλης: Ένα τεράστιο ταλέντο που υποτίμησε τον εαυτό του (pics+video)». *E-Daily.gr*. Ανακτήθηκε στις 5 Ιουνίου 2020.
2. ↑  Team, Onsports (3 Απριλίου 2020). «Όταν ο Άρης σήκωσε το Κόρατς στην Τουρκία (photos+video)». *Onsports.gr*. Ανακτήθηκε στις 5 Ιουνίου 2020.
3. ↑  Νοε. 2017 09:47, Επιμέλεια: Χάρης Σταύρου Δημοσίευση: 30. «Do it like Liadelis: 14 χρόνια από ένα μοναδικό κρεσέντο!». *www.sport24.gr* (στα Αγγλικά). Ανακτήθηκε στις 15 Φεβρουαρίου 2020.
4. ↑  PRESSARIS (18 Οκτωβρίου 2013). «Στα 39 του ο Λιαδέλης συνεχίζει στην Ανάληψη Βόλου!». *PRESSARIS*. Ανακτήθηκε στις 15 Φεβρουαρίου 2020.

  


|  |  |  |  |  |  |
| --- | --- | --- | --- | --- | --- |
| 

| π • σ • ε
Εθνική Ελλάδος - Ευρωπαϊκό Πρωτάθλημα Ανδρών U22 FIBA 1996 - 6η θέση |
| --- |
|  |
| 000 | 
* 4 Κικίλιας
* 5 Βετούλας
* 6 Λιαδέλης
* 7 Γιαννουζάκος
* 8 Καλαϊτζής
* 9 Χατζής
* 10 Φλώρος
* 11 Γιαννούλης
* 12 Δέσπος
* 13 Καράγκουτης
* 14 Ρεντζιάς
* 15 Κακιούζης
* Προπ: ?
 |  |

 |

|  |  |  |  |  |
| --- | --- | --- | --- | --- |
| 

| π • σ • ε
**Άρης - Κυπελλούχος Κόρατς μπάσκετ 1996-97** |
| --- |
|  |
|  | 
**4** Ορτίθ  · **5** Λιαδέλης  · **7** Σταυρακόπουλος  · **9** Σιούτης  · **10** Φλώρος  · **11** Ναχάρ  · **12** Αγγελίδης  · **13** Χωλόπουλος  · **14** Σάκλεφορντ  · **15** Μπόνι  · Παπαδάτος  · **C** Σούμποτιτς |

 |